На основу члана 54. и 56. става 1. Закона о локалној самоуправи („Службени гласник РС", број 129/2007, 83/2014 - други закон, 101/2016 –др закон, 47/2018 и 111/2021-др.закон), члана 80., 95., l02. и 103. Закона о запосленима у аутономним покрајинама и јединицама локалне самоуправе („Службени гласник РС", број 21/2016, 113/2017, 95/2018, 113/2017-др.закон, 114/2021 и 92/2023), члана 8. став 2., члана 9. става 2, члана 10, 11 и 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ број 107/2023), члана 80. став 1. Статута Општине Бабушница („Скупштински преглед општине Бабушница“ број 4/19, 7/19-исправка и 05/23), члана 3. став 1. тачка 12) Одлуке о Општинском већу општине Бабушница („Скупштински преглед општине Бабушница“ број 15/19), члана 5. став 1. тачка 12) Пословника о раду Општинског већа општине Бабушница („Скупштински преглед општине Бабушница“ број 7/21 и 28/2021- измена) и Правилника о организацији послова и систематизацији радних места у Општинској управи и Општинском правобранилаштву општине Бабушница („Скупштински преглед општине Бабушница“, бр. 4/25),

Oпштинско веће Општине Бабушница на седници од 15.08.2025. године

ОГЛАШАВА

ЈАВНИ КОНКУРС ЗА ПОПУЊАВАЊЕ ПОЛОЖАЈА НАЧЕЛНИКА ОПШТИНСКЕ УПРАВЕ ОПШТИНЕ БАБУШНИЦА

**I Орган у коме се положај попуњава**: Општинска управа Општине Бабушница, у Бабушници, ул. Ратка Павловића бр.1, 18330 Бабушница

**II Положај који се попуњава**: Начелник Општинске управе општине Бабушница, звање службеник на положају I група, 1 (један) извршилац

**III** **Опис послова**: Представља и заступа Општинску управу; руководи и координира радом Општинске управе; планира, усмерава и надзире рад Општинске управе; усклађује рад организационих јединица Општинске управе и обезбеђује њено функционисање као јединственог органа; остварује сарадњу организационих јединица у оквиру Општинске управе; у име послодавца одлучује о правима, дужностима и одговорностима службеника и намештеника; обавља и друге послове у складу са законом, Статутом општине, одлукама Скупштине општине, Општинског већа и Председника општине.

**IV Услови за запослење, односно рад на положају**:

1. стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
2. најмање пет година радног искуства у струци;
3. држављанство Републике Србије;
4. пунолетство;
5. да лицу раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
6. да лице није правноснажно осуђивано на безусловну казну затвора од најмање шест

месеци;

1. да има положен државни стручни испит за рад у органима државне управе или правосудни испит;

**V Врста и трајање радног односа:**

Рад на положају, рад на одређено време, који траје 5 година.

**VI Место рада:**

Бабушница, Општинска управе општине Бабушница, Ратка Павловића 1, 18330 Бабушница.

**VII Компетенције које се проверавају у изборном поступку:**

У изборном поступку се проверавају опште функционалне компетенције, посебне функционалне компетенције, понашајне компетенције и мотивација за рад на радном месту.

**VIII Поступак и начин провере компетенција:**

1. **Провера општих функционалних компетенција:**
   1. „Организација и рад органа аутономне покрајине, односно јединице локалне самоуправе у Републици Србији“ – вршиће се у писаном облику ( облик провере есеј);
   2. „Пословна комуникација“ - вршиће се у писаном облику (облик провере есеј);
   3. „Дигитална писменост“ - вршиће се у писаном облику (облик провере есеј);
2. **Провера посебних функционалних компетенција:**
   1. Посебна функционална компетенција за област рада: „послови руковођења“ (управљање људским ресурсима) – вршиће се у писаном облику (облик провере есеј);
   2. Посебна функционална компетенција за област рада: „управно-правни послови“ (општи управни поступак) вршиће се у писаном облику облик провере есеј);
   3. Посебна функционална компетенција за радно место: „планска документа, прописи и акти из надлежности и организације органа“(Статут општине Бабушница) вршиће се у писаном облику облик провере есеј).
3. **Провера понашајних компетенција:**

Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет, управљање људским ресурсима и стратешко управљање, вршиће се путем интервјуа базираног на компетенцијама са дипломираним психологом.

1. Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).

**Напомена:** кандидат који не испуни унапред одређено мерило у складу са одредбама Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе (у даљем тексту: Уредба), за проверу једне или више компетенција, односно за једну фазу изборног поступка или се не одазове позиву да учествује у провери једне компетенције искључује се из даљег тока изборног поступка о чему ће бити обавештен у складу са Уредбом.

Провера понашајних компетенција врши се само међу оним кандидатима који нису искључени из даљег поступка у складу са претходним ставом.

**IX Достављање доказа при подношењу пријаве:**

1. Ако имате важећи сертификат, потврду или други одговарајући писани доказ о томе да поседујете дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс.

Напомена: Ако не доставите наведени доказ, провера компетенције „дигитална писменост” извршиће се писмено. Ако конкурсна комисија увидом у достављени доказ не буде могла потпуно да оцени да ли је Ваша дигитална писменост на потребном нивоу, позваћемо Вас на тестирање ове компетенције, без обзира на достављени доказ.

**X Докази који се достављају током изборног поступка:**

Пре завршног разговора са Конкурсном комисијом кандидати су дужни да доста ве, у року од 5 радних дана од пријема позива за достављање доказа, следеће доказе:

1. оригинал или оверену фотокопију дипломе којом се потврђује стручна спрема;
2. оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство);

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или решење да је нераспоређен.

Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

Фотокопије докумената које нису оверене од стране надлежног органа неће се разматрати.

**Напомена:** Орган, по службеној дужности, на основу члана 103. Закона о општем управном поступку („Службени гласник РС”, бр. 18/16, 95/18 – аутентично тумачење и 2/23-УС), за кандидате прибавља:

1. уверење о држављанству;
2. извод из матичне књиге рођених;
3. уверење МУП­а да кандидат није правоснажно осуђиван на безусловну ка зну затвора у трајању од најмање шест месеци;
4. доказ о положеном државном стручном испиту за рад у државним органима / доказ о положеном правосудном испиту.

Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.

Ако кандидат не достави тражене доказе у наведеном року, писмено се обавештава да се искључује из даљег дела изборног поступка због недостављања доказа.

**XI Предност код избора кандидата**

На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20), као и припадници националних мањина.

**XII Пријава на јавни конкурс врши се на прописаном обрасцу пријаве**

Образац пријаве на овај конкурс доступан је на интернет презентацији органа Општине Бабушница или га лица у штампаном облику могу преузети у писарници Општинске управе општине Бабушница.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

Подносилац пријаве ће бити обавештен о додељеној шифри у року од три дана од пријема пријаве у служби.

**XIII Рок за подношење пријава:**

Рок за подношење пријава је 15 дана од дана оглашавања Обавештења о расписаном јавном конкурсу у дневним новинама које се дистрибуирају за целу територију Републике Србије, на огласној табли Општинске управе општине Бабушница, Информационом систему за вођење кадровске евиденције о запосленима Службе за управљање кадровима Владе Републике Србије и на интернет презентацији општине Бабушница, <https://www.babusnica.rs/>.

**XIV** **Адреса на коју се подносе пријаве:**

Пријаве се подносе Општинској управи општине Бабушница-Комисији за спровођење конкурса, ул. Ратка Павловића 1, 18330 Бабушница, поштом или непосредном предајом у писарници Општинске управе општине Бабушница, и то у затвореној коверти, са назнаком „за Јавни конкурс за попуњавање положаја - начелника Општинске управе општине Бабушница”.

**XV Место, дан и време када ће се спровести изборни поступак:**

Изборни поступак ће се спроводити након истека рока за пријаву на Јавни конкурс, односно почев од 08.09.2025. године, у згради Општинске управе општине Бабушница, ул. Ратка Павловића, бр. 1, о чему ће кандидати бити обавештени путем електронске поште (или на други начин наведен у пријави).

**XVIЛице задужено за давање обавештења о конкурсу**:

Данијела Пејчић Димитријевић, тел: 010385112, локал 22 или лично у канцеларији број 22 у згради Општинске управе општине Бабушница.

\* Неблаговремене, недопуштене, неразумљиве или непотпуне пријаве кандидата биће одбачене.

Текст Јавног конкурса заједно са обрасцима пријаве за попуњавање положаја можете наћи на званичном сајту општине Бабушница (www.babusnica.rs), у делу конкурси и огласи.

Сви појмови у овом огласу који су употребљени у мушком граматичком роду, односе се без дискриминације и на особе женског пола.

**ОПШТИНСКО ВЕЋЕ ОПШТИНЕ БАБУШНИЦА**

**БРОЈ : 003505101 2025 04007 003 000 020 271**

**У БАБУШНИЦИ, 15.08.2025. ГОДИНЕ**

****

**ЗАМЕНИЦА ПРЕДСЕДНИЦЕ**

**Кристина Алексић**

На основу члана 13. Закона о заштити података о личности („Службени гласник РС”, бр. 97/08, 104/09 - др.закон, 68/12 - одлука УС и 107/12), а ради учествовања на јавном конкурсу за попуњавање положаја начелника Општинске управе Бабушница, дајем следећу

И З Ј А В У

Сагласан/а сам да се мој ЈМБГ, користи искључиво у сврху прикупљања података који се односе на доказ:

1. Уверење о држављанству, упис извршен у књугу држављана у општини \_\_\_\_\_\_\_\_\_\_\_\_\_\_\_ (навести општину/месну канцеларију),
2. Извод из матичне књиге рођених, упис извршен у МКР општине ,
3. Уверење о положеном државном стручном испиту за рад у државним органима,

положеног дана . године, пред комисијом\_\_\_\_\_\_\_\_\_\_ (навести државни орган),

1. Уверење о положеном правосудном испиту, положеног дана .

године, пред комисијом (навести државни орган).

(ЈМБГ даваоца изјаве)

(место и датум) (потпис даваоца изјаве)

На основу члана 103. став 3. Закона о општем управном поступку („Службени гласник РС”, број 18/2016, 95/2018- аутентично тумачење и 2/2023- УС), а ради учествовања на јавном конкурсу за попуњавање положаја начелника Општинске управе Општине Бабушница, дајем следећу

И З Ј А В У

Изјављујем да ћу сам/а за потребе поступка прибавити и сам доставити, до истека рока за достављање доказа по јавном конкурсу за попуњавање положаја начелника Општинске управе општине Бабушница следеће доказе:

1. Оригинал или оверену фотокопију уверења о држављанству,
2. Оригинал или оверену фотокопију извода из матичне књиге рођених,
3. Оригинал или оверену фотокопију доказа о положеном државном стручном испиту за рад у државним органима,
4. Оригинал или оверену фотокопију доказа о положеном правосудном испиту.

(место и датум) (потпис даваоца изјаве)